**Darovacia zmluva**

uzatvorená podľa § 628 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“)

**Darca:**

Meno a priezvisko: ........................................................................

Rodné priezvisko: ........................................................................

Trvalý pobyt*:* ........................................................................

Dátum narodenia: ........................................................................

Rodné číslo: ........................................................................

(ďalej len„darca“)

**a**

**Obdarovaný:**

Meno a priezvisko: ........................................................................

Rodné priezvisko: ........................................................................

Trvalý pobyt: ........................................................................

Dátum narodenia: ........................................................................

Rodné číslo: ........................................................................

(ďalej len„obdarovaný“)

sa dohodli na uzatvorení tejto darovacej zmluvy (ďalej len „zmluva“):

**Článok I**

**Úvodné ustanovenie**

1. Darca je ......................... *(výlučným vlastníkom / podielovým spoluvlastníkom v podiele.......[napr. 1/2] / bezpodielovým spoluvlastníkom)* nasledovnej nehnuteľnosti nachádzajúcej sa v katastrálnom území ........................., obec ........................., okres ......................... zapísanej na liste vlastníctva č. ......... vedenom Okresným úradom ........................., katastrálny odbor, ako:
* pozemok registra ......... *(C / E)*, parcelné číslo ........., o výmere ......... m2, druh pozemku: ......................... *(napr. zastavaná plocha a nádvorie)*

(Nehnuteľnosť uvedená v čl. I ďalej len „**predmet darovania**“).

*Poznámka: ak vám nie sú známe potrebné informácie o predmetnej nehnuteľnosti, môžete ich zistiť na príslušnom okresnom úrade, katastrálnom odbore, na portáli https://kataster.skgeodesy.sk/eskn-portal/* *alebo na portáli https://zbgis.skgeodesy.sk/mkzbgis/sk/kataster*

**Článok II**

**Predmet zmluvy**

1. Darca touto zmluvou bezodplatne prevádza na obdarovaného predmet darovania uvedený v čl. I tejto zmluvy.
2. Obdarovaný predmet darovania od darcu s vďakou prijíma.
3. Obdarovaný na základe tejto zmluvy nadobudne predmet darovania do svojho......................... *(výlučného / podielového spoluvlastníctva v podiele napr. 1/2)*.
4. Darca sa zaväzuje, že predmet darovania odovzdá obdarovanému do držby v lehote uvedenej v čl. III tejto zmluvy a obdarovaný sa zaväzuje, že predmet darovania od darcu prevezme.

**Článok III**

**Odovzdanie predmetu darovania**

1. Darca odovzdá obdarovanému predmet darovania do držby do ......................... dní odo dňa uzavretia tejto zmluvy, a to bez ohľadu na okamih povolenia vkladu vlastníckeho práva obdarovaného do katastra nehnuteľností. O odovzdaní predmetu darovania sa spíše odovzdávací protokol, ktorý podpíšu obe zmluvné strany.
2. Od okamihu odovzdania predmetu darovania má obdarovaný právo bezodplatne držať a užívať predmet darovania tak, ako by bol jeho vlastník. Všetky plody a úžitky z predmetu darovania, ktoré vznikli po odovzdaní predmetu darovania, sa stávajú vlastníctvom obdarovaného.
3. Od okamihu odovzdania predmetu darovania sa obdarovaný zaväzuje znášať všetky náklady súvisiace s užívaním predmetu darovania.

**Článok IV**

**Nadobudnutie vlastníckeho práva**

1. Vecno-právne účinky nadobudnutia vlastníckeho práva obdarovaného k predmetu darovania nastanú právoplatným rozhodnutím príslušného okresného úradu, katastrálneho odboru, o povolení vkladu vlastníckeho práva na základe tejto zmluvy.
2. Zmluvné strany sa dohodli, že návrh na vklad vlastníckeho práva bude podpísaný a podaný oboma účastníkmi tejto zmluvy bezodkladne po jej uzavretí. Účastníci *budú/nebudú* žiadať o zrýchlené konanie o návrhu na vklad.
3. Náklady súvisiace s prevodom vlastníckeho práva podľa tejto zmluvy *bude/ú* znášať ......................... *(darca / obdarovaný / obaja účastníci rovným dielom)*.
4. Účastníci sa zaväzujú poskytnúť si vzájomnú súčinnosť vyplývajúcu z tejto zmluvy, vrátane súčinnosti potrebnej pre prevod vlastníckeho práva na základe tejto zmluvy a odstránenia prípadných nedostatkov návrhu na vklad alebo tejto zmluvy.

**Článok V**

**Vyhlásenia zmluvných strán**

1. Darca vyhlasuje, že mu nie sú známe akékoľvek faktické alebo právne vady predmetu darovania, na ktoré by mal obdarovaného pred darovaním upozorniť.
2. Obdarovaný vyhlasuje, že stav a vlastnosti predmetu darovania sú mu známe, nakoľko si ho pred podpisom tejto zmluvy osobne a podrobne obhliadol.
3. Darca vyhlasuje, že na predmete darovania neviaznu žiadne záložné práva, vecné bremená, nájomné práva a ani žiadne iné vecné alebo záväzkové práva (nároky) tretích osôb.
4. Darca vyhlasuje, že ku dňu podpisu tejto zmluvy sú uhradené všetky splatné dane a poplatky súvisiace s vlastníctvom a užívaním predmetu darovania.
5. V prípade, ak sa vyhlásenia darcu uvedené v bode 3. a 4. tohto článku zmluvy ukážu ako nepravdivé, vznikne obdarovanému právo na odstúpenie od zmluvy.
6. Obdarovaný berie na vedomie, že v prípade, ak by sa v budúcnosti správal k darcovi alebo k členom darcovej rodiny v hrubom rozpore s dobrými mravmi, môže sa darca domáhať vrátenia predmetu darovania.

**Článok VI**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami. Vecno-právne účinky prevodu vlastníckeho práva na základe tejto zmluvy nastanú spôsobom podľa čl. IV tejto zmluvy.
2. Práva a povinnosti zmluvných strán, ktoré nie sú upravené touto zmluvou, sa spravujú príslušnými ustanoveniami Občianskeho zákonníka.
3. Meniť a dopĺňať túto zmluvu je možné len na základe zhodného prejavu vôle zmluvných strán písomnými dodatkami.
4. Zmluva je vyhotovená v štyroch rovnopisoch, z ktorých po jednom obdržia obaja účastníci tejto zmluvy a dva rovnopisy sú určené pre katastrálne konanie.
5. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

V ........................., dňa .........................

 Darca: Obdarovaný:

....................................................... ....................................................... *Meno a Priezvisko Meno a Priezvisko*

*Poznámka: podpis darcu musí byť vždy* ***osvedčený*** *(notárom alebo mestským/obecným úradom)*